රජයේ විධායක නිලධාරී කමිටුව අද මැකො හමුවට
මැතිවරණ කොමිෂන් සභාව සහ රජයේ විධායක නිලධාරීන්ගේ ඒකාබද්ධ කමිටුව අතර විශේෂ සාකච්ඡාවක් අද 31 උදේ 1130ට රාජගිරිය මැතිවරණ කොමිෂන් සභා කාර්යාලයේදී පැවැත්වේ ස්වාධීන හා සාධාරණ මැතිවරණයක් පැවැත්වීමේදී විශේෂයෙන් අවධානය යොමුකර ක්රියා කළ යුතු කරුණු සම්බන්ධයෙන් මේ සාකච්ඡාවේදී අවධානය යොමු කෙරේ මේ අවස්ථාවට රජයේ විධායක නිලධාරීන්ගේ ඒකාබද්ධ කමිටුවේ නියෝජිතයන් 10 දෙනකු සහභාගිවීමට නියමිතය අද මෙම සාකච්ඡාවට සහභාගි නොවන වෘත්තීය සංගම්වල පොදු ඉල්ලීම්වලට අමතරව ඉදිරිපත් කෙරෙන විශේෂ ඉල්ලීම් හා කරුණු ඇත්නම් ඒවා ද දැනුම් දෙන ලෙස මැතිවරණ කොමිසම රජයේ විධායක නිලධාරීන්ගේ ඒකාබද්ධ කමිටුවට දැනුම් දී ඇත ශ්යාම් නුවන් ගනේවත්ත